**PÁLYÁZATI FELHÍVÁS**

**INGATLAN BÉRBEADÁSRA**

Budapest Főváros IV. kerület Újpest Önkormányzat **2019. június 1-től** pályázati úton bérbe kívánja adni a IV. kerület **Üdülő sor 3.** szám alatti, a mellékelt térképen jelölt ingatlan együttest.

A **pályázható tevékenységi kör(ök)**:

**Rekreációs tevékenységeknek otthont adó ingatlan együttes üzemeltetése.**

**A pályázat nyilvános,** amelyen részt vehet bármely, a Magyarország területén bejegyzett jogi személy, jogi személyiség nélküli szervezet, illetve természetes személy.

Az ingatlan kerítéssel körülhatárolt területe 11.000 m2, a közművek (víz, villany, csatorna) közvetlen hálózati csatlakozásai az ingatlanon megtalálhatóak.

Ajánlatot leadni **kizárólag ÍRÁSBAN, név és telefonszám megadásával** legkésőbb **2019. május 24-ig** lehet a Vagyongazdálkodási Osztály István út 14. fszt. 3-as irodában.

Az ajánlattevő elfogadja, hogy a nevezett ingatlan együttes

**- bérleti ideje: 5 év, mely jelentős beruházás vállalása esetén opcionálisan 5 évvel meghosszabbítható;**

**- a megtekintett állapotban vehető bérbe;**

**- a Duna parton, ártéri területen fekszik árvíz esetén az árvíz elleni védekezés és az árvíz következményeinek helyreállítása a Bérlő feladata;**

**- folyamatos őrzését/felügyeletét a Bérlő vállalja;**

**- a Bérlő feladata az ingatlanon található növényzet (fák, cserjék és füves terület) szakszerű ápolása.**

Az ingatlan előzetes egyeztetést követően megtekinthető, időpont egyeztetéshez kérjük, keressék **Cserháti Gábort** a **231-3101/374** telefonszámon vagy a cserhatig@ujpest.hu e-mail címen.

Az ajánlatnak tartalmaznia kell:

- a megajánlott bérleti díjat [,-Ft + ÁFA/év] formában

- a tervezett működés bemutatását, üzleti tervet

- az ingatlanon tervezett értéknövelő beruházások bemutatását és azok ütemezését, ezzel összefüggésben az esetleges +5 év bérleti időszak kiterjesztési opcióra való igény bejelentését

Kiíró felhívja a T. Pályázók figyelmét arra, hogy a bírálat során előnyt élvez a nagyközönség által is igénybe vehető rekreációs szolgáltatások biztosítása, például a területen korábban engedély nélkül üzemeltetett strand illetve medence korszerűsítése és a szükséges engedélyek megszerzése utáni szabályos üzemeltetése.

**Budapest, 2019. május 8.**

